Since: 23-09-2009
घरों पर तिरंगा लगाने का दिला रहे हैं संकल्प
पूरे देश में आजादी के 75वे अमृत महोत्सव के उपलक्ष्य में 13 से 15 अगस्त तक तिरंगा अभियान चलाया जा रहा है। वहीं मध्यप्रदेश में भी इस अभियान को लेकर काफी उत्साह है। लोगों ने अभी से तिरंगे को लेकर इस अभियान से जोड़ लिया है। इसी कड़ी में हरदा जिले के गांव- गांव में घर-घर में तिरंगा फहराया जाए इसको लेकर किसान नेता एवं कृषि मंत्री कमल पटेल का तिरंगा अभियान चालू है। मंत्री पटेल गांव - गांव जा रहे हैं और जन चौपाल लगाकर आम जनों से तिरंगा फहराने और अपने गांव में किसी भी एक जगह पर्यावरण संरक्षण के लिए एक पौधा लगाने का संकल्प दिला रहे हैं। कृषि मंत्री कमल पटेल ने शुक्रवार को हरदा जिले के गाँव के घरो पर तिरंगा फहराने का संकल्प जन चौपाल लगाकर सोडलपुर और टेमागांव के लोगो को दिलाया। इस मौके पर कृषि मंत्री कमल पटेल काफी उत्साहित दिखे। उनके इस अभियान से बड़ी संख्या में लोग जुड़ रहे हैं।
MadhyaBharat5 August 2022


All Rights Reserved ©2024 MadhyaBharat News.
Created By: Medha Innovation & Development